એનો ઠંડો, લીસ્સો, ચીકણો સ્પર્શ જાણે અનુભવાતો હોય એવું લાગતા આકૃતિ ગભરાઈ અકળાઈ, એનું પોતાનું ઘર હોય તો કદાચ એણે ચીસો પાડી આખું ઘર ભેગું કર્યું હોત, પણ લાઉડ મ્યુઝિકમાં એની બૂમ સંભળાવાની જ ન હતી. એણે મોડેલ સાથે ડાન્સ કરતા વિરાજ તરફ જોયું એને સમજાયું જ નહીં કે એણે ગરોળીથી ડરવું જોઈએ કે નહીં? ગરોળી એના શરીર તરફ આગળ વધી, પણ આકૃતિ વિરાજ તરફ આગળ ન વધી શકી. એને સમજાયું જ નહીં કે ચીસ પાડવી જોઈએ કે નહીં?